બાપુનગર વિસ્તારમાં આવેલ હરદાસનગરમાં રહેતી ગૌરીબહેન ઉર્ફે ડોલી દશરથભાઇ ઠાકોરે બાપુનગર પોલીસ સ્ટેશનમાં કેટલાક લોકો વિરુદ્ધમાં ફરિયાદ કરી છે. ફરિયાદમાં કરેલા આક્ષેપ પ્રમાણે તારીખ ૧૮ ફેબ્રુઆરીના રોજ ગૌરીબહેન પકોડીની લારી પાસે ઊભાં હતાં તે સમયે બાઇક પર ચાર યુવકો બૂમો પાડતા પાડતા આવ્યા હતા. હરદાસનગરની ચાલીના લુખ્ખાઓ ક્યાં છે…અને સંજય ઉર્ફે જોલો ક્યાં છે તેમ કહીને યુવકોએ બીભસ્ત ગાળો બોલવાની શરૂ કરી હતી અને હાથમાં છરી લઇને લોકોની દુકાનો બંધ કરાવી હતી.